Muse és Iron Maiden a Szigeten - Lángoló Gitárok
Iggy Pop többet nem ugrik a közönségbe
Juliette Lewis újra Magyarországon
2010.03.23. 11:42 – lánggitár
Muse és Iron Maiden a Szigeten
Nyilvánosságra hozták a 18. Sziget első lekötött fellépőit. A műfaji sokszínűség-szöveg egy jobbára elkoptatott szöveg, de jelen esetben ez nem vicc. A legnagyobb dobás talán a brit Muse, amiről minden túlzás nélkül elmondható, hogy a Radiohead mellett 21. század első számú intellektuális zenekara. Harmadszor járnak nálunk, de ebből az első fellépés még a nagy befutásuk előtt történt közvetlen, a második Papp Lászlós koncertről meg valamiért nem akart tudomást venni a magyar közönség. Lesz még Iron Maiden, ami két éve már bebizonyította, hogy nem véletlenül vonz az egész világon ekkora embertömeget. Dickinsonék most nem csupán múltidéznek, hanem az újkori albumaikból is ízelítőt kaphatunk.
A legnagyobb ínyencfalat augusztus 11 és 16 között talán a Specials lesz. A kultikus ska-zenekar mindössze egy turné erejéig alakul újjá, szóval becsüljük meg nagyon. A Ska részt rajtuk kívül a Ska-P is erősíteni fogja, legalább is az eddig bejelentettek közül.
Jön a Kasabian is, akik minden negatív előjel ellenére színterük egyik húzónevévé válta, legutóbbi lemezüket már oasisi magasságokba emelte a szaksajtó.
Gorillaz Sound System néven maga Damon Albarn érkezik egy dj-szett erejéig, ha már magát a "zenekart" nehezen tudná felléptetni. Az elektronikus zenék kedvelőinek nagy ajándék az Infected Mushroom bulija, mert a goa/psytrance színtér legnagyobb nevéről van szó. Idén sem marad Magyarország Faithless nélkül, de a tavalyival ellentétben most zenekarostul jönnek, és nem Tokajra, hanem a Hajógyári szigetre.
A Maidenen túli metál kapcsán sem kell szégyenkeznie az idei Szigetnek, mivel bepótolja koncertjét a legutóbb elmaradt Ill Nino, tiszteletét teszi a fesztiválon a gót metál alapzenekar Paradise Lost, űrrokkol egyet a sztónerkedvenc Monster Magnet, de lesz még The Hives, Papa Roach, Children Of Bodom, GWAR, Enter Shikari, Skindred, illetve a tavaly, valamint tavaly előtt is nagy sikerrel fellépő Danko Jones.
További fellépőkért katt ide.
fesztivál the specials muse gorillaz iron maiden sziget 2010
Öt elfeledett dal az Iron Maidentől - szubjektív válogatás
Napijegyet már nem tudsz venni a Volt fesztivál Iron Maiden-es napjára
chrome covered clone 2010.03.23. 12:53:32
ez a gorillaz sound system tényleg azt takarja, h jön damon albarn is? kétségeim vannak, bár rohadtul örülnék ha igazatok lenne.
RozsaTomi 2010.03.23. 13:45:54
Komolyan már csak egy SLAYER kellene erre az évre.....METAL_os egy év ez:)
Mikor Sodrócki 2010.03.23. 13:58:37
Dankóra sem megyek többet , az is biztos . Viszont a GWAR-t már tavaly is nagyon hiányoltam :) !
wut 2010.03.23. 14:09:38
Azért a Muse örvendetes. Kár, hogy az utolsó albuma kicsit sem tudott megfogni. De az előtte lévők miatt okés nagyon.
Kobunko · http://elejtett.blog.hu 2010.03.23. 14:11:23
anyagi szempontból így már kevésbé sajnálom, hogy lemaradtam a rammsteinről. Azért muse mindenek előtt, most is ott leszek :D:D:D
red7 (oda adjad befelé a labdát, bazzmeg!) 2010.03.23. 14:20:30
Milyen negatív előjelek voltak a Kasabiannel kapcsolatban? Túl jó a három eddigi albumuk? "Oasisi magasságok" - muhahaha, ugye ez csak vicc? Ez a kifejezés olyan, mint Chubakka az Endoron - nincs értelme. Az Oasis csak szeretne olyan jó lenni, mint a Kasabian.
Morgó Muki 2010.03.23. 15:24:19
Ezzel a fellépő gárdával már a jegy ára is arányos. Eddig arra szívtam a fogam!
mr.rogers 2010.03.23. 15:32:11
hm ezért még nem igazán mondanám arányosnak még kéne pár nagyobb név és akkor már igen
de azért már most is van 5-6 banda amit szívesen megnéznék
onlythenames (törölt) 2010.03.23. 15:45:39
ez bizony nagyon jól hangzik
vargacsabi · http://vargacsabi.freeblog.hu/ 2010.03.23. 15:59:33
az csak nekem ugrik be,hogyvolt már Paradise Lost a Szigeten?
meg már a ZP-ben is:P
purga · http://horrormirror.blog.hu 2010.03.23. 16:05:04
@vargacsabi: az a sportsziget volt:)
amúgy ja, elég gáz, h 1-2 éve kb. 300 forintért meg lehetett őket nézni a ZP-ben, most meg 12 rugó... pfff
a specialson még el is gondolkodtam, de tuti nem egy napon lesz a ska-p-vel:(
amúgy még így is rohadt drága
Dankó Gábor 2010.03.23. 16:07:35
@vargacsabi: Nem, most már nekem is. Javítva, köszi!
vargacsabi · http://vargacsabi.freeblog.hu/ 2010.03.23. 16:14:40
Sziget is volt az,Purga!
a Host vagy mi volt a címe,azt az egy dalt meg is néztük.
Takika 2010.03.23. 16:22:56
Aug. 11: Toy Dolls
Sasa133 2010.03.23. 16:58:04
Kasabian....yesss!!
ukunoka 2010.03.23. 17:03:42
@vargacsabi: Volt PL! 98ban asszeem...
dzsiiii 2010.03.23. 17:50:05
Tavaly a FEZEN-en is volt Paradise Lost.
Kivlov 2010.03.23. 18:30:54
Elég ütős névsor.
amilyen gyér a VOLT, olyan kemény az. ide összpontosítottak minden erőforrást? Azért Sopronnak is dob6nának valamit...
Taraj (törölt) 2010.03.23. 18:54:48
Már egy váááájért is kimennék idén.
S0und 2010.03.23. 22:19:59
Vicces, 3 egymást követő év után idén nem Voltozunk, hanem 9 év után újra Szigetelünk.
BaiBai Sopron :(
boddah 2010.03.24. 21:02:40
Fura, hogy a Billy Talentet meg sem említitek. Én pl. csak miattuk fogok menni szigetre..
csipkefa 2010.03.25. 12:38:02
Uh emlékszem, mennyire vártam a 2007-es Muse koncertet. Pont akkortól, amikor a Szigeten NIN koncert után a kezembe nyomták a szórólapot.
A jegyárusítás napján megvettem a jegyem, mert féltem, hogy elfogy az összes. Erre voltunk vagy 3000-ren... -.-
Ha most szombaton lesz, akkor tuti megyek megint. :)
Amúgy nem igazán vagyok elájulva a listától, mert nem igazán az én ízlésvilágom ez a névsor. De ugye nem lehet mindenkinek megfelelni.
BennyPP 2010.03.25. 20:26:40
@kitzz:
MUSE 15.-én vasárnap lesz.
Am szerintem nagyon jó a felhozatal, grat a szervezőknek. Alapból úgy indultam az idei fesztiválszezonnak hogy 3 zenekar miatt mozdulok meg, hát ebből 2 érkezik is a szigetre, csak így tovább! :D
wovbagger 2010.03.28. 07:24:31
"a Radiohead mellett 21. század első számú intellektuális zenekara"
ezt az ostobaromságot honnan szedted ecsém? a muse egy szégyentelenül sokat elért queen-jethro tull-sabbath koppincszenekar; és mint ilyen, semmilyen önálló értékkel nem bír.
BennyPP 2010.04.02. 14:27:54
Amíg nem teszel le nálunk jobb zenét az asztalra, te sem bírsz önálló értékkel